สุราษฎร์ฯ-สองแควถวายพระพรวันเดียวกันที่จ.สุราษฎร์ธานี บริเวณห้องโถง ชั้น 1 ศาลากลางจังหวัด ได้ตั้งโต๊ะหมู่บูชาพระบรมสาทิสลักษณ์ เพื่อให้ข้าราชการ พนักงานรัฐวิสาหกิจ พ่อค้า นักเรียน นักศึกษา ประชาชนทั่วไปได้ร่วมลงนามถวายพระพรให้พระบาทสมเด็จพระเจ้าอยู่หัวทรงหายจากพระอาการประชวร และมีพระพลานามัยที่สมบูรณ์แข็งแรง โดยมีประชาชนหลายพันคนทยอยร่วมลงนามถวายพระพรส่วนที่จ.พิษณุโลก คณะครู อาจารย์ และนักศึกษาวิทยาลัยพณิชยการบึงพระต.บึงพระอ.เมืองพิษณุโลก กว่า 500 คน พร้อมใจกันสวมเสื้อสีเหลืองตราสัญลักษณ์ และเสื้อ "เรารักในหลวง" ได้ร่วมกันจัดพิธีถวายพระพรชัยมงคลแด่พระบาทสมเด็จพระเจ้าอยู่หัว ให้ทรงหายจากพระอาการประชวร และทรงปลอดภัยภายหลังเข้ารับการถวายการรักษาพระปิฐิกัณฐกัฐิ (กระดูกสันหลัง)
สุราษฎร์ฯ-สองแควถวายพระพรวันเดียวกันที่จ.ใด 
จ.สุราษฎร์ธานี